
El detectar de forma precoç una espècie nou vinguda a un ecosistema insular és 
primordial. La detecció d'espècies invertebrades, normalment (i malauradament) 
sempre queda en un segon pla i solen ser exemples d'una mala gestió ambiental. Les 
introduccions d'espècies invasores a les illes és una de les majors causes d'extinció. 
Moltes d'aquestes introduccions estan lligades a l'activitat humana. En aquest article 
es cita per primera vegada la presència de l'escorpí Buthus occitanus (Amoreux, 
1789) a l'illa d'Eivissa, així com la presència de l'aranya Macrothele calpeiana 
(Walckenaer, 1805) a les Illes Balears. També s'aportent tot un seguit d'exemples de 
la perillositat d'espècies invertebrades sobre els ecosistemes de les Balears. 

Introducción 


La presència d'espècies al:lòctones a un 
ecosistema insular pot causar efectes 
perniciosos. —Els vertebrats han estat 
protagonistes de molts d'aquests casos. No 
cal recordar que tota la fauna de mamífers 
terrestres és introduida, i ho fou després de 
l'arribada de l'home a aquesta illa. Algunes 
són d'introducció tardana, i altres 
d'introducció molt recent. 

Les Pititises han estat fins fa poc unes 
illes sense serps, i la presència de 
sargantanes (Podarcis pytiusensis) era un 
fet quotidià i ubicu. La introducció de serps 
ha estat paradigmàtic i s'estan realitzant 
esforços vers la seva eradicació o quan no 
un intent de mantenir unes poblacions poc 
elevades. 

Així, per exemple, les troballes de la 
serp de ferradura Hemorrhois hipocrepis, 
espècie Ibèrica i nord africana, comencen el 
2003 a Eivissa i el 2006 a Mallorca, (Oliver 
et al., 2008, Oliver i Alvarez, 2010). Junt a 
aquesta espècie també han arribat a 
Mallorca i a Eivissa i Formentera, altres dos 
colúbrids mediterranis: la serp blanca 
Rhinechis scalaris i la serp verda, Malpolon 
monspessulanus, —segurament amb la 
mateixa via de introducció (Oliver et al., 
2008). 

Una espècie invasora és una espècie que 
esdevé un agent de pertorbació nociu en el 
marc de la biodiversitat autòctona o global 
a nivell del planeta. La introducció 
d'espècies al-lòctones és una de les causes 
d'extinció lligades a l'activitat humana. Els 
fenòmens d'invasió biològica han estat 
catalogats com la segona causa de regressió 
de la biodiversitat al nostre planeta, després 
de la destrucció dels hàbitats (Pimentel et 


al., 2000). Altres causes que afecten 
negativament la biodiversitat són la 
contaminació, la fragmentació dels 


ecosistemes i la sobreexplotació de certes 


espècies. 
Generalment, es qualifica d'espècie 
invasora una espècie, subespècie o 


qualsevol entitat d'un nivell taxonòmic 
inferior que es troba a l'exterior del seu 
hàbitat original o de la seva àrea de 
dispersió potencial. Això, normalment es 
refereix al fet que està fora de la zona 


geogràfica ocupada naturalment per 
l'espècie en qüestió sense intervenció 
humana. 


Però entre els invertebrats les deteccions 


i controls són escassos o de difícil 
eradicació. Plagues forestals com la 
processionària del pi (Thaumetopoea 


pityocampa), o la infestació de formiga 
argentina (Linepithema humile), en són uns 
exemples paradigmàtics. Entre els arácnids 
s'ha descrit alguns casos d'introduccions 
relativament recents a les Balears (Pons i 
Álvarez, — 2010). Així, Euscorpius 
flavicaudis, l'escorpí negre, és una espècie 
coneguda del nord d'Àfrica i dels paisos de 
la conca occidental de la Mediterrània. S'ha 
recol-lectat en dues úniques localitats 
essent la seva distribució geogràfica, a 
l'actualitat, poc coneguda. Sembla que 
sigui un element nou vingut, recentment 
incorporat a la fauna de les Balears (Pons, 
2001), amb dues cites quasi bé simultànies 
a Mallorca i Menorca. Hi ha precedents de 
colonització fora de l'àrea biogeogràfica 
coneguda, doncs hi ha cites d'Uruguai i del 
Regne Unit. Una de les seves 
característiques diferenciadores de l'escorpí 
de les Balears és el seu color més fosc, així 
com la tonalitat més clara, groguenca del 
telson. Els efectes d'aquesta introducció 
recent, a hores d'ara, són poc coneguts, 
doncs únicament amb dues cites (una de 
Mallorca i una altra de Menorca) es fa 
difícil avaluar les seves poblacions, així 
com la competència amb l'altra espècie 
endèmica només present a les gimnèsies, 

Euscorpius balearicus. No obstant, dades 
recents (del 2019) semblen que s'està 
ampliant la seva àrea de distribució i fent 
recular E. balearicus. A la zona del sudest 
de Menorca (Cala Sant Esteve-Torre des 
Penjats) és l'única espècie present. 

Hi ha altres casos — d'introducció 
d'escorpins a illes, com és el cas de 
Centruroides gracillis procedent de centre i 
nord-Amèrica (Mèxic, Cuba, Guatemala, 
Hondures...) i que s'ha installat en les 
zones properes al Puerto de la Cruz (a l'illa 
de Tenerife). També a la zona de Huelva ha 
penetrat Isometrus maculatus, nadiu d'Àsia. 


El gènere Buthus Leach, 1815 

El gènere Buthus és un element africà, 
amb el seu centre de diversitat al nord 
d'Àfrica. A Europa Buthus occitanus és 
present des del sud França, està molt estès a 
la península Ibèrica (Espanya i Portugal) 
(una cita de Grècia dins la base de dades de 
Fauna Europaea sembla errònia). La 
mateixa espècie (amb nombroses 
subespècies locals) han estat descrites per 
gran part d'Àfrica al nord fins a l'Orient 
Mitjà. Fins a l'actualitat s'han descrit unes 


55 espècies 
(https: //www.ntnu.no/ub/scorpion- 
files/buthidae.php). 

Recentment, Lourenço (2002, 2003) va 


replantejar-ne moltes d'aquestes 
poblacions, subespècies elevades a espècies 
va descriure noves espècies i va reduir la 
presència de Buthus occitanus per a les 
poblacions europees. Lourenço (2002) 
també va suggerir que la colonització 
d'Europa per B. occitanus era més aviat 
recent (Quaternari). Aquesta espècie ha 
estat objecte d'estudis genètics detallats per 
avaluar el flux de gens a través de l'estret 
de Gibraltar (Gantenbein i Largiadèr, 2003, 
Gantenbein 2004). 


Crucitti et al. (1994) va exposar els 
factors ecològics que influeixen en la 
distribució de Buthus occitanus en Europa. 

Un descobriment inesperat de dues 
espècies endèmiques del gènere Buthus a 
Espanya, Buthus ibericus Lourenço et 
Vachon, 2004 i Buthus montanus Lourenço 
et Vachon, 2004, criden més l'atenció en 
aquest gènere (Teruel i Pérez-Bote 2005). 
Una nova espècie endèmica de Buthus 
també es va descriure de Xipre (Yağmur et 
al., 2011), Buthus kunti. Crucitti (2004) hi 
ha un catàleg dels escorpins de la Fauna 
Europaea. 


Macrothele calpeiana (Walckenaer, 1805) 
(Araneae, Hexatheliidae) 

Una altra espècie de la que se té 
informació (poca) sobre la seva presència a 
Eivissa i que ha estat desapercebuda, és de 
Macrothele calpeiana. Igualment com 
Buthus occitanus ha arribat a Eivissa per 
transport marítim junt, amb tota seguretat, 
oliveres  d'Andalusia per al seu 
trasplantament a jardins de les Balears. 

És una espècie fàcil d'identificar donat 
que es tracta d'una aranya de gran mida, 
possiblement la major d'Europa, de color 
pràcticament negre, i amb unes grans 
fileres. 

Dels treballs moleculars realitzats 
recentment (Arnedo i Ferrández, 2006) es 
desprèn que la població de serra d'Aracena 
podria tenir el tractament d'espècie críptica, 
i podria arribar a ser necessària la seva 
valoració en el Llibre Vermell com tàxon 
independent. La seva àrea de distribució 
coneguda es limita a sud de la Península 
Ibèrica (Jiménez-Valverde i Lobo, 2006). 
També hi ha dues cites de el nord d'Àfrica, 
la primera de Lucas (1846) d'Algèria, molt 
antiga i no confirmada i la segona de 
Blasco i Ferrández (1986) dins de l'entorn 
urbà de la ciutat de Ceuta (nord d'Àfrica), 

tampoc tornat a confirmar en els últims deu 
anys. 

A la península Ibérica, la seva área de 
distribució está fragmentada com ha estat 
reconeguda en repetides ocasions 
(Ferrández i Fernández de Céspedes 1998, 
2001; Ferrández et al., 2008). Existirien 
tres poblacions a Espanya peninsular, una 
al sud de Portugal, i la ja comentada al nord 
d'Àfrica, que necessita confirmar-se. Els 
estudis moleculars apunten que aquestes 
poblacions es troben aillades des de fa molt 
temps (Arnedo i Ferrández, 2006). 

Amb aquestes dades es podria suggerir 
que finalment el M. calpeiana sigui un 
tàxon endèmic de la Península, i que es 
tracti d'un llinatge antic, relicte i en 
regressió. Recentment s'ha trobat, alguns 
exemplars, a la província d'Alacant, 
Pontevedra (procedent d'un viver de 
València) i també al nord d'Itàlia i altres 
punts d'Europa. En tots els casos s'han 
trobat en ambients altament humanitzats, i 


se sospita que han estat transportats 
accidentalment per l'home i segurament 
aquests exemplars no tenen cap possibilitat 
d'establir noves poblacions. 

En el cas dels exemplars trobats a 
Alacant, com a Italia, sens dubte van ser 
transportats, juntament amb oliveres 
trasplantats des del sud d'Espanya 
(Hernández i Ferrández, 2009). 


Resultats 


El 29 d'agost de 2019 es té coneixement 
de la troballa d'un exemplar de Buthus 
occitanus, recollit a la urbanització 
“Siesta”, carrer los Rosales, del municipi de 
Santa Eulària (UTM X 372529; Y 
4315108) (Fig. 1). L'exemplar està 
conservat en la col-lecció Museu de la 
Naturalesa de les Illes Balears-Societat 


d'Història Natural de les Balears (MNIB- 
SHNB 15897). 





Fig. 1. Buthus occitanus (Amoreux, 1789) Eivissa. MNIB-SHNB 15897. 

Entre l'any 2014 i 2015 també han 
aparegut notícies de la captura de 
Macrothele calpeiana, una a Capdepera 
(Mallorca) i o l'altra a Eivissa. 
Malauradament el material no es va 
conservar, el recol:lector d'Eivissa la va 
matar i només fou determinat per una 
fotografia. El cas recollit de xarxes socials 
de Capdepera provenia d'un treballador 
d'un viver de plantes que la va observar a 
una olivera duita de València, d'on hi 
vivers de transició i d'on surten molts de 
camions, per via marítima, amb arbres per a 
l'exportació (veure Fig. 2, de material de 
col-lecció, amb unes fileres 
característiques, molt llargues). 


Dicussió 


La presència d'invertebrats al-lòctons 
no és un fet aïllat. I més quan aquests es 
converteixen en espècies i que causen un 
mal no només a la biodiversitat, sinó que 
tenen una important derivada econòmica. 
No parlem d'altres vectors patògens de 
l'agricultura i també de la vida silvestre 
com és l'afectació per bacteris com Xilella 
fastidiosa que afecten greument les 
poblacions de moltes d'espècies de les 
Balears, en especial els ametllers de 
Mallorca. 

Tal com s'ha comentat un dels majors 
problemes dels ecosistemes insulars és 
l'arribada d'espècies invasores. Hi ha 
distintes espècies invasores de les quals 
se'n té poc coneixement, sobre tot, de les 
conseqüències que poden provocar en els 
ambients a on s'han instal:lat. Algunes 
d'elles molt recents. Però aquí només 
esmentarem alguns d'aquests casos. Com 
indica Machado (2010), fent referència a 
les illes Canàries, que és necessari ajustar el 
dial de la conservació a l'especificitat dels 


problemes insulars i abordar assumptes 
espinosos com pot esser la introducció 
d'espècies exòtiques i el que el seu control 
implica en la lliure circulació de productes 
de tot tipus en el mercat interior, sense 
oblidar-se del moviment entre les pròpies 
illes. 





Fig. 2. Macrothele calpeiana (Walckenaer, 
1805). Col-lecció Museu de la Naturalesa de les 
Illes Balears-Societat d'Història Natural de les 
Balears (MNIB-SHNB — 1261). Localitat 
embassament Conde de Guadalorce (Màlaga), 
10/3/1988. D. Jaume leg. 2,7 mm. 

Fig. 2. Macrothele calpeiana (Walckenaer, 
1805). Collection Museum of the Nature of the 
Balearic Islands-Natural History Society of 
Natural History of the Balearic Islands (MNIB- 
SHNB 1261). Locality, Conde de Guadalorce 
Reservoir (Málaga), 10/3/1988. D. Jaume leg. 
2.7 mm. 


A més d'una manca d'estratègia jurídica 
i de mitjans de control (i mitjans 
d'eradicació o contenció) quan l'espècie en 
questió ha arribat a una illa, hi ha una certa 
dispersió competencial entre conselleries, 
serveis i departaments que poden estar 
implicats en la matèria. Medi Ambient, 
Agricultura, Pesca, Començ i Indústria,... 

són competència de distintes conselleries i 
dintre d'aquestes també hi ha serveis que 
no estan prou connectats entre Sí. Així 
l'arribada de Paysandisia va arribar a 
Menorca 

Pons (2019) ja recull alguns exemples de 
l'entrada d'espècies invasores o 
potencialment invasores a Menorca. Però 
aquests exemples, també es podrien extrapolar 
a altres illes de les Balears i del món. 

L'eruga perforadora de les palmeres 
Paysandisia archon, és un lepidòpter 
família Castniidae, originari d'Amèrica del 
sud (Uruguai i Argentina). La seva eruga se 
menja les fulles i brots essent capaç de 
matar la planta. Ataca a tots tipus de 
palmeres, essent les principals espècies 
afectades: el —garballó  (Chamaerops 
humilis), la Palmera canària, (Phoenix 
canariensis), la Palmera datilera, (Phoenix 
dactilifera), la VVashingtònia (Washingtonia 
spp.), etc. 

Es va detectar per primera vegada l'any 
2002 als jardins de l'Hotel Formentor en la 
península de Formentor (Pollença), afectant 
als garballons (Núfiez, 2004, 2013). Les 
primeres cites foren en vivers i en el jardí 
esmentat. Es va estendre ràpidament a 
altres zones enjardinades, per la 
comercialització de material afectat des 
dels vivers. Les zones més exposades per 
estan relacionades amb le poblacions més 
importants de gargalló, les zones d'Artà, 
d'Andratx, de Pollença, d'Alcúdia, i en 
general, les zones de vivers i zones 
enjardinades que també compten amb altres 
espècies de palmeres. A l'estiu de 2004 ja 
s'havien detectat altres vivers i finques 
privades enjardinades del centre de 
Mallorca (Inca), amb exemplars morts de 
Washingtonia (Washingtonia spp), 1 peus 
molt afectats de Palmera datilera, (Phoenix 
dactilifera) (Núñez, 2013). 

Quatre anys més tard, tot i conèixer la 
virulència d'aquesta espècie fou introduida, 


el 2006, a Menorca sobre plantes de 
Washingtonia filifera, per a sembrar en una 
rotonda de Ciutadella, —dispersant-se 
posteriorment per altres punts de l'illa. 

La Papallona dels geranis, Cacyreus 
marshalli Butler, 1898, natural de Sud- 
África, va ser introduida accidentalment a 
l'arxipèlag balear, al voltant del 1990, junt 
amb plantes de jardí del gènere 
Pelargonium (Geraniaceae), una de les 
plantes de les quals s'alimenten las seves 
larves (Eitschberger i Stamer 1990; Raynor, 
1990; Sarto i Monteys 1992). Des de 
llavors s'ha convertit en un dels invasors 
més ben estudiats de les espècies de 
papallones a Europa i la seva expansió ha 
estat ben documentada, sobre tot a 
l'Espanya continental (Sarto i Monteys 
1992) i sorprenentment després es va tenir 
notícia de la seva presència a Bèlgica 
(Troukens, 1991). A diferència de Bèlgica, 
els descobriments a Espanya es refereixen a 
poblacions reproductores establertes que 
marquen el començament de la seva gran 
escala d'expansió a Europa. L'expansió va 
continuar a la veina França, Portugal i 
Marroc (Tarrier 1998) i va seguir 
ràpidament a Itàlia, on es va trobar la 
primera papallona a Roma (Trematerra et 
al., 1997). Des de llavors, hi ha hagut 
registres a la major part d'Itàlia, incloent 
Sardenya (Quacchia et al., 2008). També ha 
estat trobada a l'illa de Malta (Sammut 
2007), que en representava la seva troballa 
més oriental d'Europa. I el 2009 va ser 
trobada a Croàcia (Marko i Verovnik, 
2009), anant cap al sud per la costa 
dalmata, fins a Grècia (Anastassiu et al., 
2010) i Turquia (Soyhan et al., 2013). No 
cal dir que a les Balears és una espécie que 
está present per quasi totes les localitats 1 
els geranis són la seva font de sustent. 

Potamopyrgus antipodarum J. E. Gray, 
1843 (Mollusca; Gastropoda; Tateidae) és 
una espècie originària de Nova Zelanda que 

s'ha estès per Austràlia, Europa i América. 
A Balears solament havia estat localitzada 
inicialment a Cala Galdana (Anderson, 
2004) i amb posterioritat també ha estat 
citada al barranc de Cala en Porter i torrent 
d'Algendar. Malgrat no sigui una espècie 
de recent introducció afecta al conjunt de 
fauna malacològica, molta d'ella endèmica 
d'aquestes zones humides. 

Un altre caragol d'aigues dolces és 
Planorbella duryi (Weatherby, 1879) 
(Mollusca; Gastropoda, Planorbidae) un 
Planòrbid autòcton de la península de 
Florida (Amèrica del Nord) que s'ha trobat 
en diverses ocasions a l'illa de Mallorca. 
No obstant, l'espècie no havia estat mai 
citada per a les Balears. Aquesta és una 
espècie invasiva que es veu afavorida per la 
dispersió involuntària per part d'empreses 
que venen plantes aquàtiques i els jardins 
botànics i secundàriament, segurament, per 
part d'ocells. Les primeres dades a 
Mallorca es corresponen a l'any 1990 
encara que no fou formalment citada fins 
anys més tard (Pons et al., 2003). A 
Menorca ha estat recol-lectada a la zona de 
jardins amb fonts de les pedreres de 
s'Hostal (Ciutadella), el juliol de 2018, 


essent aquesta la primera cita per a 
Menorca. 
Rhynchophorus ferrugineus Olivier, 


1790 (Coleoptera; Curculionidae) originari 
d'Àsia tropical, aparegueren a Egipte a 
mitjans de la dècada de 1990 i a l'estat 
espanyol les primeres observacions 
constatades daten de 1995, a la zona entre 
les províncies de Granada i Màlaga. Se 
sospita per proves indirectes que la 
introducció del morrut a la península 
Ibèrica és deguda a la importació massiva 
de palmeres. Al territori Valencià es detectà 
per primera vegada el 2004. A les Balears 
la primera detecció documentada fou a sa 
Ràpita (Campos, octubre de 2006). El mes 
d'octubre 2013, es detectà per primera 


vegada a Maó. Està àmpliament estès per 
bona part de les Balears. 

Caenoplana coerulea Moseley, 1877 
(Platyhelminthes; Geoplanidae) és una 
espècie de planària terrestre. És nadiua de 
l'est d'Austràlia i Nova Zelanda. Però 
també ha estat introduida accidentalment a 
la península Ibérica, Argentina, Illes 
Canàries, França, i els EUA (incloent 
Califòrnia, Florida, Geòrgia, Texas, 
Carolina del Sud i Iowa). A Menorca fou 
citada per Breugelmans et al. (2012) de 
Ciutadella, però ha estat vista a altres 
localitats de Pilla. També ha estat 
observada a Mallorca a Essporles (obs. 
pers.). 

Es troba a zones edàfiques humides, i 
durant períodes més secs s'abriga sota 
roques, troncs en descomposició,... Quan hi 
ha un ambient de saturació del sòl, després 
de períodes de pluja intensa, són més 
visibles. Aquesta planària és un gran 
depredador d'una gran varietat 
d'invertebrats. Se sap que s'alimenta de 
diversos grups d'artròpodes, com ara 
papanovies, milpeus, someretes del bon 
Jesús, cucs de terra i també cargols de terra. 
El control de les mercaderies per a la 
jardineria des de fora de Pilla s'ha 
demostrat més que ineficient, amb l'entrada 
de múltiples organismes aliens a la flora i 
fauna de Menorca (serps, invertebrats, 
bacteris, plantes,...). No seria estrany trobar 
noves formes edàfiques que podrien ser 
molt perillosos per a la fauna autòctona. 

Molt més actual és el cranc blau 
americà Callinectes sapidus Rathbun, 1896 
(Crustacea: Decapoda: Portunidae) és una 
espècie recentment citada de les Balears 
(Garcia et al., 2018; Box et al., 2018), que 
deriva d'una presència antiga (1935) de la 
Mediterrània oriental. Les cites de Menorca 
corresponen a Cala Galdana, Juliol 2017 
(segons observació de Félix de Pablo) i 
s'Albufera des Grau (O Perona) (Garcia et 

al., 2018). Aquesta espècie és 
potencialment invasora, però la normativa 
no permet classificar-la com a invasora 
doncs ha estat declarada com a espècie 
comercial, i per tant invalida el concepte 
d'invasor. De moment, no se sap molt bé 
com afecta a altres espècies o a l'hàbitat en 
el que es desenvolupa. 

A Eivissa no hi havia cap escorpí 
present. 

Com a cloenda podríem comentar que la 
detecció  d'especies —invertebrades, en 
general, se dona de forma molt tardana, 1 la 
importació d'oliveres per a jardineria han 
estat també com a mínim el medi de 
transport d'un escorpí, Buthus occitanus i 
d'una aranya de mides considerables i 
protegida per la normativa europea i estatal, 
endemismes del sud de la península Ibèrica, 
Macrothele calpeiana, que poden afectar 
als ecosistemes i a les espècies tant 
particular de la biodiversitat d'aquestes illes 
i com no, també a l'espècie humana. 

Cal tenir present que Macrothele 
calpeiana és una especie protegida per la 
Directiva Hàbitat: annex IV: espècie 
d'interès comunitari que requereix una 
protecció estricta. També ha estat inclosa a 
l'Atlas i llibre vermell dels invertebrats 
amenaçats d'Espanya (espècies 
vulnerables). 


Agraiments 


Volem agrair a la Conselleria de Medi 
Ambient i Territori per la cessió del 
material, i al Museu de la Naturalesa de les 
Illes Balaers - Societat d'Història Natural 
de les Balears (MNIB-SHNB) per la 
consulta de material de comparació. 

